Marcello Mastrilli

Marcello Francesco Mastrilli (født 1603 i Napoli, drept 17. oktober 1637 på Unzenfjellet nær Nagasaki) var en italiensk katolsk misjonær til Japan tilhørende jesuittordenen. Han ble martyrdrept på fjellet Unzen under Tokugawashogunatet, som hadde forbudt kristendommen i 1614.

Beskrivelse
Marcello Francesco Mastrilli dro til Japan i det øyemed å finne og forøke og omvende tilbake til katolisismen den kjente apostaten Cristóvão Ferreira, en annen jesuitt som var reist dit og som hadde avsverget sin tro.

Pater Mastrilli ble arrestert av de japanske myndigheter straks han gikk i land fra skipet. Etter tre dagers tortur i gropen i Nagasaki ble han halshugget.. Reprinted in Stephen Turnbull (ed.), Japan's Hidden Christians, 1549-1999 (London: Routledge, 2000; ISBN 978-1-873410-51-6): 1-54. https://books.google.com/books?id=TGtLVJWKlCYC. Retrieved 2008-11-30. Et bilde forestillende hans død, Sankt Marcello Mastrillis martyrium (1664), ble malt av Antonio Maria Vassallo.

Pater Marcello hadde mottatt flere visjoner. Særlig influert var han blitt av syner der jesuittmisjonæren Frans Xavier hadde vist seg for ham to ganger i 1633,Japanese Sketches in The Month, Volume 11 (1869) p.241 og forutsagt hans kommende martyrium. St. Frans Xavier skulle også ha helbredet ham mirakuløst to ganger fra sykdom (for så å inspirere ham til å reise som misjonær til Japan), og etter at denne skildringen ble raskt kjent i Italia, ble det utviklet en nådens novene til St. Frans Xaviers ære.

Det var antakelig Mastrillis initiativ som lå bak det sølvskrin i  Bom Jesus-basilikaen i Old Goa, og hvori er St. Frans Xaviers relikvier.

Referanser

Kategori:Personer fra Napoli
Kategori:Italienske jesuitter
Kategori:Italienske katolske prester
Kategori:Katolske misjonærer
Kategori:Italienske misjonærer
Kategori:Misjonærer i Japan